# สโมสรฟุตบอลสุโขทัย
สโมสรฟุตบอลสุโขทัย เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสุโขทัย ปัจจุบันลงแข่งขันในระดับไทยลีก โดยสโมสรลงแข่งขันในลีกสูงสุดของประเทศไทยเป็นครั้งแรกในฤดูกาล 2559 หลังจากคว้าอันดับ 3 ได้ในไทยลีกดิวิชัน 1 ฤดูกาล 2558 และได้เลื่อนชั้นขึ้นสู่ไทยลีก สโมสรยังเคยได้ตำแหน่งชนะเลิศร่วม ช้าง เอฟเอคัพ 2559 และได้สิทธิ์แข่งขันเอเอฟซีแชมเปียนส์ลีกในปี 2560

 ประวัติสโมสร 
 ช่วงก่อตั้งสโมสร 
สโมสรฟุตบอลสุโขทัย ได้เริ่มก่อตั้งและส่งทีมแข่งขันในฟุตบอลลีกระดับประเทศเมื่อปี พ.ศ. 2552 โดยมี จักรินทร์ เปลี่ยนวงษ์ ผู้ว่าราชการจังหวัดสุโขทัย (ในขณะนั้น) เป็นประธานสโมสรhttp://sukhothaifootballclub.com/home/?page_id=76 ประวัติสโมสร - สโมสรฟุตบอลจังหวัดสุโขทัย โดยลงทำการแข่งขันใน ลีกภูมิภาค ดิวิชั่น 2 2552 โดยมีฉายาของทีมว่า "ค้างคาวไฟ"ฉายาทีมฟุตบอลโซนภาคเหนือ เนื่องจากในจังหวัดสุโขทัย มีแหล่งท่องเที่ยวที่สามารถพบค้างคาวได้จำนวนมาก ณ เขตรักษาพันธ์สัตว์ป่าถ้ำเจ้าราม ซึ่งตั้งอยู่ในพื้นที่ อำเภอทุ่งเสลี่ยม และ อำเภอศรีสำโรง โดยในระยะแรกสโมสรใช้นักฟุตบอลท้องถิ่นในจังหวัดผสมกับนักฟุตบอลจาก มหาวิทยาลัยการกีฬาแห่งชาติ วิทยาเขตสุโขทัย ซึ่งผลงานในปีแรกจบอันดับที่ 7 จาก 12 สโมสรโซนภาคเหนือ โดยผลงานในช่วงนั้นสโมสรจบในอันดับค่อนท้ายตารางเป็นส่วนใหญ่

 เลื่อนชั้นดิวิชั่น 1 
ต่อมาในฤดูกาล 2556 ได้มีการเปลื่ยนแปลงฝ่ายบริหารของสโมสรฯ โดยประธานสโมสรเปลื่ยนจาก จักรินทร์ เปลี่ยนวงษ์ เป็น สมศักดิ์ เทพสุทิน ซึ่งในฤดูกาลนั้น สโมสรได้เปลื่ยนแปลงสัญลักษณ์ของสโมสร โดยเพิ่มเติม สีเขียว, สีเหลือง, และ สีแดง ซึ่งเป็นสีประจำจังหวัด เข้าไปอยู่ในตราสโมสร พร้อมกับแต่งตั้ง อิสระ ศรีทะโร โดยในปีแรกที่เข้ามาบริหารสโมสร สโมสรทำผลงานได้อันดับที่ 3 ในการแข่งขัน ลีกภูมิภาค ดิวิชั่น 2 2556 โซนภาคเหนือ ผ่านเข้าไปแข่งขันในรอบแชมป์เปี้ยนลีก แต่ไม่สามารถเลื่อนชั้นได้ โดยจบอันดับที่ 3 ในสาย B พลาดการเลื่อนชั้นแค่คะแนนเดียว

ปีต่อมา สโมสรฯ เปลื่ยนหัวหน้าผู้ฝึกสอนเป็น ชูศักดิ์ ศรีภูมิ และในปีนี้เองสโมสรสามารถจบฤดูกาลแข่งขันปกติด้วยตำแหน่งชนะเลิศ ลีกภูมิภาค ดิวิชั่น 2 2557 โซนภาคเหนือ พร้อมกับไปแข่งขันในรอบแชมป์เปี้ยนลีก เป็นปีที่ 2 และสามารถเลื่อนชั้นไปแข่งขัน ไทยลีกดิวิชัน 1 ได้สำเร็จในปีนี้เอง

 ดิวิชั่น 1 
หลังจากที่เลื่อนชั้นมาทำการแข่งขัน สโมสรได้ปรับเปลื่ยนทีมงานฝ่ายบริหารและผู้ฝึกสอนใหม่ โดย เขตพงศ์ กุลนาถศิริ ได้รับการแต่งตั้งเป็นผู้จัดการทีมแทน จักรวาล ชัยวิรัตน์นุกูล ที่เลื่อนตำแหน่งเป็นผู้อำนวยการสโมสร และผู้ฝึกสอนเป็น สมชาย มากมูล เข้ามารับตำแหน่งแทน โดยผลงานของสโมสรในช่วงนั้นถือว่า ทำได้ดีและอยู่เลกแรกด้วยอันดับเลขตัวเดียวได้ ต่อมาสโมสรได้แต่งตั้ง สมชาย ชวยบุญชุม แทนเพื่อเป้าหมายในการเลื่อนชั้นแข่งขันใน ไทยลีก ซึ่งต่อมาสโมสรทำผลงานได้สำเร็จ โดยเลื่อนชั้นด้วยการจบอันดับที่ 3 โดยเอาชนะ นครปฐม ยูไนเต็ด ในการแข่งขันนัดตกค้างสิ้นสุดมหากาพย์!สุโขทัยเฉือนนครปฐม1-0ซิวตั๋วไทยลีก - โกลดอตคอม

 ไทยลีกและฟุตบอลระดับเอเซีย 
โดยในปีแรกที่สโมสรลงทำการแข่งขันฤดูกาล 2559 สโมสรทำผลงานได้น่าประทับใจ โดยสามารถจบอันดับ 7 ของตารางได้ ทั้งที่เพิ่งเลื่อนชั้นเพียงปีเดียว และยังได้สิทธิ์เข้าร่วมการแข่งขันเอเอฟซีแชมเปียนส์ลีก 2017 ซึ่งเป็นการแข่งขันระดับเอเซียครั้งแรกของสโมสร จากการได้สิทธิ์ชนะเลิศร่วม เอฟเอคัพ 2559 โดยในรอบคัดเลือกรอบสองนั้น สุโขทัยได้เล่นในบ้านและเอาชนะยาดานาร์บอนไปได้ 5–0 ก่อนที่จะบุกไปแพ้เซี่ยงไฮ้ เอสไอพีจี 0–3 ในรอบเพลย์ออฟ

ทว่าในลีกฤดูกาล 2560 ของสโมสรนั้น กลับทำผลงานในช่วงต้นฤดูกาลได้ย่ำแย่จนอันดับร่วงไปอยู่ในโซนตกชั้น แต่ต่อมาทางสโมสรได้แต่งตั้งไพโรจน์ บวรวัฒนดิลก เป็นหัวหน้าผู้ฝึกสอน ทำให้ในช่วงท้ายฤดูกาลสุโขทัยหนีตกชั้นได้สำเร็จ ต่อมาในฤดูกาล 2561 สโมสรทำผลงานในช่วงต้นฤดูกาลได้ดี แต่ก็มาแผ่วในช่วงกลางฤดูกาลและไพโรจน์ก็ลาออกจากตำแหน่งผู้ฝึกสอน ทำให้สถานการณ์ของสโมสรไม่ค่อยดีเมื่อต้องหนีตกชั้นอีกครั้ง สุดท้ายทางสโมสรแต่งตั้งเฉลิมวุฒิ สง่าพล เป็นหัวหน้าผู้ฝึกสอน ทำให้สุโขทัยรอดพ้นจากการตกชั้นอีกครั้ง

ในฤดูกาล 2562 ลูโบเมียร์ ริสตอฟสกี ได้เข้ารับตำแหน่งหัวหน้าผู้ฝึกสอน เขาคุมสโมสรเสมอในลีกหลายนัด และในช่วงที่เลกที่สอง สุโขทัยทำผลงานได้ไม่ดีต้องหนีตกชั้นอีกครั้ง สุดท้าย ไพโรจน์ บวรวัฒนดิลก ก็กลับมารับหน้าที่เป็นหัวหน้าผู้ฝึกสอนอีกครั้งหนึ่ง และเขาสามารถช่วยให้สุโขทัยหนีตกชั้นได้สำเร็จเป็นหนที่สอง

สุรพงษ์ คงเทพ เข้ามาคุมทีมในฤดูกาล 2563–64 แต่สุดท้าย ทีมต้องตกชั้นสู่ไทยลีก 2 สิ้นสุดการลงเล่นบนลีกสูงสุดที่ 5 ฤดูกาลติดต่อกัน เดนนิส อามาโตเข้ามาคุมทีมต่อและช่วยให้สุโขทัยเลื่อนชั้นกลับสู่ลีกสูงสุดได้ด้วยการเป็นรองแชมป์หลังจากที่ตกชั้นไปเพียงหนึ่งฤดูกาล

 สนามแข่งขัน 
 พิกัด ที่ตั้ง สนาม ปี  จังหวัดสุโขทัย สนามกีฬามหาวิทยาลัยการกีฬาแห่งชาติ วิทยาเขตสุโขทัย(สนามกีฬากลาง บุญสม มาร์ติน) 2552-2556  จังหวัดสุโขทัย ทะเลหลวง สเตเดียม 2557-ปัจจุบัน

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

ทีมงาน   
+ตำแหน่งชื่อประธานสโมสรอนงค์วรรณ เทพสุทินประธานที่ปรึกษาสโมสรสมศักดิ์ เทพสุทินผู้ฝึกสอนอัคถภรณ์ ชลิตาภรณ์ผู้ช่วยผู้ฝึกสอนลักษณะ คํารื่นโค้ชผู้ฝึกสอนผู้รักษาประตูนพดล สุขดีผู้ฝีกสอนฟิตเนสว่างทีมแพทย์ประจำสโมสรว่างนักกายภาพบำบัดว่าง เจ้าหน้าที่ทีม จักรพงษ์ กรุงไกร

 หัวหน้าผู้ฝึกสอน 

 ชูศักดิ์ ศรีภูมิ 
 สมชาย มากมูล 
 สมชาย ชวยบุญชุม 
 สมชาย มากมูล 
 ไพโรจน์ บวรวัฒนดิลก 
 ญาณวิทย์ คันธราษฎร์ 
 เฉลิมวุฒิ สง่าพล 
 ยูบอมีร์ ริสต็อฟสกี 
 ไพโรจน์ บวรวัฒนดิลก  
 สุรพงษ์ คงเทพ 
 เดนนิส อามาโต 
 ลักษณะ คำรื่น 
 ชูศักดิ์ ศรีภูมิ 
 ลักษณะ คำรื่น 
 ซูงาโอะ คัมเบะ 
 อัคถภรณ์ ชลิตาภรณ์  

 สถิติ 
 ผลงานแบ่งตามฤดูกาล 
ฤดูกาลลีกเอฟเอคัพลีกคัพไทยแลนด์แชมเปียนส์คัพเอเอฟซีแชมเปียนส์ลีกผู้ทำประตูสูงสุดระดับแข่งขันนชสพดสแต้มอันดับชื่อผู้ทำประตูประตู2009ดิวิชัน 2206682929247 – –2010ดิวิชัน 230126124451429R1 – –2011ดิวิชัน 230681623412614 – –2012ดิวิชัน 2309101523373714 – –2013ดิวิชัน 23018665028603 – –2014ดิวิชัน 22619436919611 – –2015ดิวิชัน 1 381711107152623R3R1 – –Ferreira252016ไทยลีก31136125044457WR3 – –มาร์เกวซ152017ไทยลีก348121454663615R2QFRUรอบเพลย์ออฟบักจีโอ92018ไทยลีก341271553634311R2R1 – –โบนียา252019ไทยลีก30616837373412รอบ 32 ทีมสุดท้ายรอบ 16 ทีมสุดท้าย – –บักจีโอ 102020–21ไทยลีก30841840572814รอบ 32 ทีมสุดท้าย – – –บักจีโอ162021–22ไทยลีก 23422757844732รอบ 64 ทีมสุดท้ายรอบเพลย์ออฟ – –ออสมาน โซว์162022–23ไทยลีก308101227433412รอบ 64 ทีมสุดท้ายรอบ 32 ทีมสุดท้าย – –ออสมาน โซว์72023–24ไทยลีก30951634603213รอบก่อนรองชนะเลิศรอบ 16 ทีมสุดท้าย – –เนลซอน โบนิยา82024–25ไทยลีก30991247543610รอบก่อนรองชนะเลิศรอบ 32 ทีมสุดท้าย – –มาเตวส์ ฟูร์นาซารี15

ชนะเลิศรองชนะเลิศเลื่อนชั้นตกชั้น

 ผลงานระดับทวีป 
  ฤดูกาล การแข่งขัน รอบ คู่แข่ง เหย้า เยือน 2560 เอเอฟซีแชมเปียนส์ลีกรอบคัดเลือกรอบ 2 ยะดะนาโบน 5–0รอบเพลย์ออฟ  เซี่ยงไฮ้พอร์ต 0–3

 เกียรติประวัติ 
 ไทยลีก 2
 รองชนะเลิศ (1) : 2564–65
 ไทยเอฟเอคัพ:
ชนะเลิศ: 2559 (ครองแชมป์ร่วม)